Valke lê beslag op byna R9 miljoen se dwelmmiddels in Wes-KaapFoto verskaf deur die Valke ŉ 25-jarige verdagte is in hegtenis geneem en die Valke se narkotikaburo en misdaadintelligensieoperasie het beslag gelê op dwelmmiddels ter waarde van R8,9 miljoen ná ŉ klopjag in Somerset-Wes. Beamptes het inligting ontvang dat onwettige dwelmmiddels in ŉ stoorkamer gebêre word. Die span het op heroïen, tik, mandrax en ŉ vuurwapen afgekom, het kapt. Philani Nkwalase, woordvoerder van die Valke, gesê. Die beamptes het ook beslag gelê op ŉ voertuig wat die verdagte na bewering gebruik het. Die man sal na verwagting Donderdag in die landdroshof in Somerset-Wes verskyn op aanklag van onwettige dwelmhandel.